**fără putinţă de scăpare, dintre coapsele fierbinţi ale femeii cu picioare nerăbdătoare**

*Adrian CREȚU*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prins strâns între coapsele fierbinţi

ale femeii cu picioare nerăbdătoare,

fără putinţă de scăpare,

ascult un copil din faţa blocului, care cântă în batjocură:

"hoţii mi-au furat chi-looo-ţii!

hoţii mi-au furat chi-looo-ţii!"

târziu, înconjurat de mici insule de spermă şi sânge,

sorb vinul roşu dintr-o cană de mort

salutând încă o dată furia urbană care îmi acaparează sălbatic gândurile

pe ritmuri asurzitoare de rock'n roll

amorţit de băutură, mă clatin apoi, neîndemânatic, la marginea patului

cu ochii închişi, deja plictisit de ce e dincolo,

privesc furios la flash-urile de lumini galbene şi roşii

care fulgeră disco prin faţa ochilor

în timp ce melodia oraşului explodează paroxistic în mine

sub supravegherea atentă a coapselor moi

ale femeii cu picioare nerăbdătoare